九龍巴士1a線係香港一條九龍市區巴士路線，由九龍巴士有限公司營運，來往中秀茂坪同尖沙咀碼頭，途經觀塘市中心、九龍灣、新蒲崗、九龍城、九龍塘、旺角同油麻地，全程收費係$7.9。1a線被公認為九巴流水線王，由1968年開辦至今客量一直處於高水平，亦都係目前九巴對外宣傳嘅代表路線，派車同運作模式更屢創本地同全球巴士業界嘅先河，亦都係香港實施空調同非空調混合服務時間最長嘅巴士路線，長達21年3個月。